Riżoluzzjoni tal-Parlament Ewropew dwar l-Esportazzjoni ta' Skart Tossiku lejn l-Afrika



Official Journal 313 E , 20/12/2006 P. 0432 - 0434



P6_TA(2006)0457 L-Esportazzjoni ta' Skart Tossiku lejn l-Afrika Riżoluzzjoni tal-Parlament Ewropew dwar l-Esportazzjoni ta' Skart Tossiku lejn l-Afrika Il-Parlament Ewropew, - wara li kkunsidra l-Konvenzjoni dwar il-Kontroll ta' Moviment transkonfinali ta' skart perikoluż u r-rimi tiegħu (Il-Konvenzjoni ta' Basel), adottata fit- 22 ta' Marzu 1989 u approvata f'isem il-Komunità bid-Deċiżjoni tal-Kunsill 93/98/KEE [1] u l-projbizzjoni li toħroġ minn din fuq kull esportazzjoni ta' skart perikoluż minn pajjiżi ta' l-OECD lejn pajjiżi mhux ta' l-OECD, - wara li kkunsidra l-leġiżlazzjoni tal-Komunità dwar vjeġġi ta' skart, b'mod partikolari r-Regolament tal-Kunsill (KEE) Nru 259/93 ta' l- 1 ta' Frar 1993 dwar is-superviżjoni u l-kontroll ta' vjeġġi ta' skart fi, ġo u barra mill-Komunità Ewropea [2], u r-Regolament (KE) Nru 1013/2006 tal-Parlament Ewropew u tal- Kunsill ta' l- 14 ta' Ġunju 2006 dwar vjeġġi ta' skart [3], li jħassar ir-Regolament (KEE) Nru 259/93 mit- 12 ta' Lulju 2007, - wara li kkunsidra l-Artikolu 103(4) tar-Regoli ta' Proċedura tiegħu, A. Billi madwar 500 tunellata ta' skart kimiku ntrema f'diversi zoni viċin Abidjan, fil-Kosta ta' l-Avorju, fejn jgħixu 5 miljun ruħ, B. Billi s'issa mietu 8 persuni u madwar 85,000 intbagħtu l-isptar għal trattament ta' fġir, ta' dijarea, ta' irritazzjoni ta' l-għajnejn u ta' diffikultajiet fir-respirazzjoni; Billi li l-konsegwenzi ta' dan l-iskart tossiku jista' jkollu konsegwenzi kbar inkluża l-kontaminazzjoni tal-ħamrija, u tat-tniġġis ta' l-ilmijiet tal-wiċċ u ta' taħt l-art, C. Billi din l-intossikazzjoni effettwat b'mod partikularment gravi numru kbir ta' tfal: skond stima tal-UNICEF, numru bejn 9000 u 23000 tifel u tifla se jkollhom bżonn l-assistenza medika u l-kura tassaħħa u miżuri oħra sabiex jitnaddaf l-ambjent fejn jgħixu. D. Billi l-iskart tossiku kien mormi mill-bastiment li jtajjar il-bandier tal-Panama u li huwa propjetà Griega, mikri minn Trafigura Beheer B.V., kumpanija ibbażata l-Olanda, billi li dan it-tip ta' qsim ta' responsabbilità joħloq problema sistematika u inaċċettabbli rigward l-infurzar tal-leġiżlazzjoni tal-Komunità, E. Billi r-regolamenti ambjentali fil-pajjiżi tat-Tramuntana, ġabu li r-rimi ta' skart perikoluż sar proċess li jiswa ħafna flus, F. Billi l-Awtoritajiet tal-Portijiet ta' Amsterdam skoprew li l-iskart huwa ta' natura perikoluża fil-mument li dan tniżżel minn fuq il-bastiment u talbu tariffa għola sabiex itemmu l-iskarikar, kien deċiż li l-iskart jerġgħa jittella' fuq il-bastiment; billi l-awtoritajiet Olandiżi awtorizzaw it-tluq tal-bastiment mit-territorju tagħhom għalkemm kellhom ikunu jafu bin-natura perikoluża ta' l-iskart u li l-kaptan, fl-Olanda, ma kienx lest li jħallas sabiex l-iskart ikun mormi b'mod li jirispetta l-ambjent, G. Billi l-kumpanija kellha l-opportunità li tarmi l-iskart b'mod legali u sikur fl-Ewropa iżda għażlet alternattiva irħas fil-Kosta ta' l-Avorju, H. Billi l-Afrika hija post għar-rimi ta' kull tip ta' skart perikoluż; Billi li l-Green Peace identifikat 80 sit fejn qed jintrema skart perikoluż mill-pajjiżi żviluppati inkluż kompjuters qodma fin-Niġerja, riservi radjuattivi fis-Somalja, ir-rimi tal-kloru fil-Kamerun, etċ, I. Billi ħafna pajjiżi Afrikani m'għandhomx regolamenti b'saħħithom li jipproteġu l-ambjent u l-għajxien tal-popolazzoni mill-iskart perikoluż, J. Billi l-esportazzjoni kollha mill-UE ta' l-iskart għar-rimi hija projbita sa minn Mejju ta' l-1994 skond ir-Regolament (KEE) Nru 259/93; Billi l-esportazzjoni ta' skart perikoluż mill-UE lejn pajjiżi ta' l-UE li mhux ta' l-OECD għall-irkupru hija projbita sa minn Jannar ta' l-1997 skond dak ir-Regolament, K. Billi r-rimi ta' skart perikoluż fil-Kosta ta' l-Avorju hija biss biċċa żgħira mit-trasport bil-baħar ta' skart perikoluż mill-UE lejn pajjiżi mhux ta' l-OECD; Billi ammonti kbar ta' skart elettriku u ta' skart elettroniku qed jintremew f'pajjiżi mhux ta' l-OECD taħt l-iskuża ta' "l-użu mill-ġdid"; Billi numru sinifikanti ta' bastimenti antiki ta' l-UE mimlija b'sustanzi tossiċi u b'materjali li qed ikunu skrappjati fl-Asja f'kundizzjonijiet li huma estremament ta' ħsara lill-ħaddiema u lill-ambjent, L. Billi hu adotta fl-ewwel qari fid- 9 ta' April 2002 pożizzjoni dwar proposta għal Direttiva dwar Il- Protezzjoni ta' l-Ambjent permezz tal-liġi kriminali [4], Billi l-Kunsill qatt ma adotta ftehim politiku dwar din il-proposta għal Direttiva u, minflok, kien favur Deċiżjoni ta' Qafas tat-tielet pilastru dwar listess suġġett (Deċiżjoni Qafas tal-Kunsill 2003/80/GIA tas- 27 ta'Jannar 2003 [5]), billi l-Qorti tal-Ġustizzja tal-Komunitajiet Ewropej, fis-sentenza tagħha tat- 13 ta' Settembru 2005 ħassret id-Deċiżjoni ta' Qafas fil-Każ C-176/03, 1. Jistieden lill-Kummissjoni, lill-Olanda u lill-Kosta ta' l-Avorju sabiex jinvestigaw bis-sħiħ dan il-każ, jistabbilixxu r-responsabbilitajiet fuq kull livell, iressqu quddiemi l-ġustizzja lir-responsabbli ta' dan ir-reat ambjentali, u jiżguraw rimedju sħiħ għal dan it-tniġġis ambjentali u kumpens lill-vittmi, 2. Jistieden lill-UE u lill-Istati Membri sabiex jieħdu l-miżuri kollha neċessarji sabiex jipprovdu assisstenza sħiħa lill-popolazzjoni affetwata u partikularment lit-tfal billi jużaw kull mezz disponibbli ta' appoġġ, koperazzjoni u protezzjoni ċivili, 3. Jikkunsidra li kemm il-leġiżlazzjoni tal-Komunità u kemm il-Konvenzjonijiet internazzjonali kienu miksura fil-każ ta' l-esportazzjoni ta' skart perikoluż lejn l-Abidjan, għalhekk jistieden lill-Kummissjoni u lill-Istati Membri sabiex jieħdu l-miżuri kollha neċessarji sabiex jiżguraw l-infurzar komplet tar-regolament eżistenti dwar it-trasport ta' l-iskart bil-baħar; 4. Jitlob lill-Kummissjoni u lill-Istati Membri sabiex jippublikaw il-ftehimiet bilaterali kollha li kkonkludew mal-pajjiżi mhux ta' l-OECD sal-ġurnata ta' llum dwar it-trasport ta' l-iskart bil-baħar; 5. Jistieden lill-Kummissjoni sabiex tagħmel proposti leġiżlattivi biex jingħalqu l-lakuni fir-reġim attwali dwar l-iskart perikoluż sabiex jintemm it-trasport bil-baħar ta' skart elettriku u ta' apparat elettroniku u ta' bastimenti li m'għadhomx jintużaw lejn pajjiżi mhux ta' l-OECD; 6. Jistieden lill-Kummissjoni sabiex tiġbor informazzjoni dwar it-traffiku lleċtu u r-rimi ta' dan l-iskart perikoluż u ta' prodotti f'pajjiżi Afrikani u f'pajjiżi oħra li qed jiżviluppaw; tipproponi proposta għal miżuri ta' kontroll, tnaqqas u teqred dan it-traffiku lleċtu ta' dawn il-prodotti, it-trasferiment u r-rimi ta' dawn ilprodotti fl-Afrika u f'pajjiżi oħra li qed jiżviluppaw; u kull sena tipproduċi lista ta' pajjiżi u ta' korporazzjonijiet transnazzjonali involuti fir-rimi illeċtu ta' skart tossiku u ta' prodotti fl-Afrika u f'pajjiżi oħra li għadhom qed jiżviluppaw; 7. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni, lill-gvernijiet ta' l-Istati Membri, lis-Segretarju Ġenerali tan-Nazzjonijiet Uniti, lill-gvern ta' l-Kosta ta' l- Avorju u lis-segretarjat tal-Konvenzjoni ta' Basel. [1] ĠU L 39, 16.2.1993, p.1. [2] ĠU L 30, 6.2.1993, p.1. [3] ĠU L 190, 12.7.2006, p.1. [4] ĠU C 127 E, 29.5.2003, p. 119. [5] ĠU L 29, 5.2.2003, p. 55. --------------------------------------------------